**Prerozdenie príspevku podľa § 69 ods. 5 písm. a) a písm. b) zákona č. 440/2015 Z. z. o športe a o zmene a doplnení niektorých zákonov v znení neskorších predpisov.**

1.    Konferencia Slov.futbal.zväzu schválila spôsob a kritériá prerozdelenia príspevku podľa § 69 ods. 5 písm. a) a písm. b) zákona č. 440/2015 Z. z. o športe a o zmene a doplnení niektorých zákonov v znení neskorších predpisov.

Čerpanie finančných prostriedkov z príspevku bude futbalovým klubom, ktoré majú na príspevok nárok, umožnené za týchto podmienok:

**a**) futbalový klub musí mať počas celého roka spôsobilosť prijímateľa verejných prostriedkov podľa § 66 zákona o športe (napr. jeho činnosť musí byť v súlade s § 21 a § 22 zákona o športe), keďže pri strate spôsobilosti prijímateľa verejných prostriedkov nie je možné subjektu finančné prostriedky z príspevku poukazovať,

**b)** futbalový klub má splnenú povinnosť zápisu štatutárneho orgánu podľa § 3 ods. 1 písm. f) zákona č. 346/2018 Z. z. o registri mimovládnych neziskových organizácií a o zmene a doplnení niektorých zákonov a

**c**) **futbalový klub bude čerpať finančné prostriedky** z príspevku tak ako v uplynulých rokoch jednoduchým systémom **cez pridelený kredit,** ktorý bude určený vo výške jeho nároku na príspevok. Tento kredit bude používať formou platby za tovary a služby na eshope futbalnet.shop do výšky spolu 863 150.- eur a preplatením nákladov delegovaných osôb pri mládežníckých súťažiach v objeme 1 150 000.- EUR. V prípade, že kluby nevyčerpajú v termíne do 31.12.2025 finančné prostriedky určené na preplatenie nákladov delegovaných osôb v pridelenej výške,  o takto nevyužité prostriedky sa im navýši kredit, ktorý môžu použiť na eshope najneskôr do 30.3.2026, vyššie uvedeným spôsobom (podľa počtu aktívnych hráčov v jesennej časti ...).

Čerpanie príspevku v oprávnenej výške bude futbalovým klubom umožnené **od 1.4.2025** cez e-shop **( stránka futbalnet.shop)** a od 1.1.2025 prostredníctvom preplatenia delegovaných osôb. V súvislosti s používaním finančných prostriedkov upozorňujeme, že celý objem finančných prostriedkov, ktoré budú takýmto spôsobom futbalovému klubu poukázané formou kreditov, bude možné použiť (reálne uhradiť) len v termíne **do 31.12.2025**. Zároveň zdôrazňujeme, že všetky oprávnené výdavky je možné uhrádzať len na účely podpory mládeže, t.j. nie je možné uhrádzať výdavky, ktoré nie sú určené na šport mládeže a sú generované napr. výlučne z činnosti seniorského družstva futbalového klubu.